als_Latn dik_Latn sag_Latn
Temat Kryesore
- Kreu i bashkisë së Vlorës ka sqaruar, përmes një interviste nga spitali, arsyet e arrestimit
- Ai pretendon se është i pafajshëm dhe se po përdoret si “kurban” për të mëdhenjtë
Shekulli
Kreu i Bashkisë së Vlorës, Shpëtim Gjika, ka dhënë një intervistë për mediat nga Spitali ku gjendet i shtruar prej disa ditës për shkak të sëmundjes së zemrës. Gjika akuzon prokurorinë se është komanduar nga skenaristë të tjerë. “Arrestimi im është një skenar, më duhet të gjejmë regjisorët”, tha Gjika për mediat. Më tej kreu i bashkisë së vlorës ka mohuar akuzat për pallatin 11-katësh, duke thënë se banorët kanë çertifikata pronësie. “Pronarët e pallatit 11-katësh jetojnë në atë lagje prej 200 vjetësh dhe ju garantojë se kanë çertifikata pronësie”, është shprehur Gjika.
Prokuroria ju ka akuzuar se keni penguar punën e saj duke mbyllur punën e saj?
Kjo është një akuzë sa absurde aq dhe qesharake. Unë në asnjë moment nuk kam qenë pengesë jo për prokurorinë por për gjithkënd tjetër. Keni qenë dëshmitarë dhe ju që zyra ime ka qenë e mbushur me radhë edhe nga qytetarë të ndryshëm. Hedhë poshtë jo vetëm për vërtetësinë e fakteve por edhe me neveri e përbuzje akuzat e prokurorisë. Dua të përmend shkurtimisht vetëm dy fakte. Prokuroria më akuzon se unë kam penguar në katër raste që prokuroria të bëj punën e saj. Në datën 29 janar për herë të parë prokurori i çështjes Kuliqi ka ardhur në zyrën time, kemi marrë takim së bashku, më ka thënë gojarisht që kemi nisur një shkresë, për fatin e mirë timin dhe të tijin në dosjen time kam pasur protokollin e shkresave zyrtare, në sytë e tij kam kontrolluar shkresën dhe e ka parë që shkresa e dërguar prej tyre ka ardhur në datën 27 në Bashkinë e Vlorës dhe ende nuk kishte hyrë në zyrën time, por erdhi në atë moment që ai ka qenë. Data 27 që thotë prokuroria ka penguar hetimin, është data që ka nisur shkresën prokuroria për në bashki.
Në datën 29 i kam thënë prokurorit që shkresa siç e shihni sapo ka ardhur në dorë, nuk do të bëjë më gabimet që kam bërë para një viti e gjysmë që do të thotë ua kam dhënë prokurorëve çelësat dhe dyert e hapura dhe kanë marrë çfarë u ka dashur qejfi. Tani i thashë komunikimi do të jetë vetëm shkresor. Meqë ju ma keni kërkuar me shkrim këtë dokument edhe unë do t’iu përgjigjem me shkrim. I kam lënë takim për të nesërmen në datën 30. Në këtë datë është e vërtetuar zyrtarisht që kryetari i baskisë është thirrur për inspektim nga ILDKPI, për këtë arsye nuk kam qenë në bashki. Në datën 2 pati situatë emergjente në qytetin e Vlorës dhe nëse prokurori kujton që vendi i punës për kryetarin e bashkisë është vetëm zyra e tij, bën gabim. Atë ditë dhe atë natë kryetari i bashkisë ka qenë tek argjinatura e Selevecit për gjithë natën, me qëllim që prokurori kur të zgjohej të nesërmen të mos i bëheshin këpucët me baltë. Dhe për të qenë korrekt me ligjin dhe detyrën e moralin i kam dërguar shkresë, ku i drejtohem prokurorit të rrethit dhe atij të çështjes se për arsye të situatës emergjente të më jepnin dy-tre ditë afat për t’iu dhënë atë që ju kërkoni. Nëse kjo quhet pengesë e punës së prokurorisë, kjo është çështje e prokurorisë.
Prokuroria ka aluduar dhe për shëndetin tuaj, i jeni nënshtruar ju koronarografisë?
Prokuroria kujton se unë këtu kam ardhur të bëjë, depilim të heq thonjtë ose të heq vetullat. Ky është problem I tyre, nëse kam bërë apo jo koronare ka kartela mjekësore, mund të pyesni mjekët, nuk kam dëshirë të jap asnjë lloj interviste dhe informacioni për shëndetin tim.
Lëvizja për në Tiranë dhe më pas në spital ishte një mënyrë për t'iu shmangur burgut?
Unë nuk di në Shqipëri ndonjë të burgosur që mund të orientojë policinë, prokurorinë, gjykatat apo spitalet. Unë kam bërë të gjitha procedurat pa pasur asnjë lloj aksesi apo asnjë lloj benefiti për shkak të detyrës sime. Jam arrestuar në shtëpi, përtej pamjeve që japin mediat, kam shkruar në drejtorinë e policisë, pas një orë e gjysmë janë bërë proçedurat sepse ka ardhur vendimi i arrestimit tim me vonesë dhe prej andej kam përfunduar në qelitë e burgut. Pas katër pesë orësh që kam pasur shenja të përkeqësimit të shëndetit tim, me të gjitha proçedurat ligjore kam shkuar në spitalin e Vlorës, prej andej jam transferuar në spitalin e burgut në Tiranë, di atë që kam përfituar atë si një i arrestuar tjetër në Republikën e Shqipërisë. Kam kërkuar trajtim mjekësor të specializuar dhe më kanë adresuar në spital. Unë nuk di që këtu të ketë ndonjë përfitim. Përsa i përket kartelës mjekësore, shëndetit tim, mënyrës së ndërhyrjes apo diagnozën që unë kam, iu lutem më mirëkuptoni të ruaj privatësinë time për shkak të familjarëve.
Avokati juaj ka deklaruar se akuzat mund të jenë politike…?
Hiqeni fjalën mund dhe kjo është përgjigjja ime.
Do të merrni pjesë në zgjedhje, qoftë edhe i pavarur?
Unë nuk besoj se këtu është momenti për të folur për zgjedhjet dhe në situatën që jam nuk më shkon mendja për zgjedhje, më shkon mendja vetëm të përmirësoj shëndetin dhe normalisht dhe të vazhdojë të ushtrojë detyrën time për të cilën më kanë votuar qytetarët e Vlorës. Unë sot po pres urdhrin e lirimit, dhe besoj se kjo duhet t’ju bëjë përshtypje edhe juve, të marrësh urdhrin e lirimit dhe të vije urdhri i lirimit pas 72 orësh kjo është skandaloze. Dhe kjo ndodh sepse sot prokuroria kishte organizuar skenarin për të shqyer zyrën e kryetarit të bashkisë. Duhet ta dinë të gjithë qytetarët se lirimi i është vonuar Shpëtim Gjikës, sepse duhet të shqyhet zyra në atë formë dhe për të thënë se Shpëtim Gjika edhe zyrën nuk e hap.
A ka prova të mjaftueshme z. Gjika që ju implikojnë juve se keni kapërcyer kompetencat me lejen e pallatit 11 katësh?
Në këto kushte ndiqja debatin në opinion, ndërkohë që prisja vendimin e lirimit, urdhrin e lirimit e kishte zoti Manjani në dorë. Kështu që edhe këto dokumenta që keni në dorë ju, janë interesante sepse mua nuk më ka ardhur akoma akuza. Nuk kam parë dhe nuk kam lexuar akuzën e lirimit as vendimin e akuzës dhe as dosjen e plotë, kur t'i kem në dorë të vihem në dispozicion të plotë të drejtësisë dhe t'i përgjigjem për gjithçka. Atje ku është ngritur ai pallat u pëlqen, apo nuk u pëlqen njërëzve është çështje tjetër, pasi unë nuk burgosem për imazh as nuk votohem për imazh. Prokurori thotë se është pa çertifikatë pronësie, ndërkohë të gjithë qytetarët e Vlorës e dinë se aty jetojnë qytetarët që kanë themeluar qytetin e Vlorës dhe janë banorë 200 vjeçar. Sot doja t’ju tregoja për mënyrën se si jam arrestuar unë, për çfarë lojërash dhe skenarësh bëhen për të denigruar jo vetëm figurën time personale.
A ka një emër ky skenar?
Ky skenar e ka një emër. Unë skenarin sapo e thashë, jam duke zbuluar regjisorin.
Çfarë kuptoni me skenarin politik sepse është nocion...?
Nuk thashë skenar politik, fjalën politikë e thatë ju.
Avokati juaj ka thënë se në zgjedhjet lokale nuk do të kandidonit për asnjë logo?
Kjo është një përgjigje e avokatit. Ne nuk është se kemi bërë një akt noterial. Ai ka qenë një qëndrim i avokatit. Kur ka thënë se Shpëtim Gjika nuk do të kandidojë mund ta ketë dëgjuar nga Partia Socialiste, nuk do të thotë se e ka dëgjuar nga unë. Për momentin i rëndësishëm është shëndeti im, sepse këtu janë duke u luajtur skenar të mëdhenj. Në fund të fjalës time dua të them një fjali që e kam për zemër: “Nuk keni parë gjë akoma”. Institucioni i prokurorisë nuk është i shenjtë në Shqipëri. Nuk keni parë akoma se çfarë ka bërë prokuroria. Jo vetëm në rastin tim por edhe në rastet e tjera.
Sekuestrohet zyra e Gjikës
Prokuroria e Vlorës sekuestroi dje zyrën e kryebashkiakut të qytetit bregdetar Shpëtim Gjika ku ka ushtruar kontrolle në lidhje me procesin e hetimeve të hapura ndaj tij. Dje në mëngjes, 3 prokurorë dhe 2 oficerë të policisë gjyqësore kanë zbatuar edhe masën e sekuestros preventive ndaj zyrës së Gjikës. Burime pranë bashkisë së Vlorës bëjnë me dije se prokurorët për të hyrë në zyrën e kreut të bashkisë shkelmuan derën e zyrës, e cila ishte e mbyllur me çelës. Prokurorët kërkuan në zyrën e Gjikës librin e protokollit për mbledhjet e KRRT-së së Vlorës. Në fakt ky libër duhej të ishte në zyrën e arshivës, por në momentin e arrestimit, kryebashkiaku ka bërë të ditur se libri gjendet në zyrën e tij. Por pas orë kontrollesh të ushtruar nga hetuesit në zyrën e kryebashkiakut, mësohet se nuk është asnjë dokument. Sipas Prokurorisë, pavarësisht se Gjika ka deklaruar me shkresë zyrtare para arrestimit se i ka në zyrën e tij, hetuesit nuk kanë arritur të gjejnë asnjë dokument. Ky fakt u konfirmua edhe nga një prej avokatëve të Gjikës, Kastriot Brahimuçaj. "Dera u hap me forcë, nëpërmjet përdorimit të forcës, që do të thotë se dera u thye". Sakaq, po dje, me vendim Gjykate, është sekuestruar edhe pallati 11-katësh për të cilin akuzohet Kreu i Bashkisë Shpëtim Gjika se ka falsifikuar lejen e ndërtimit.
Shtoni një koment
14 Komente
sokol
Shume po I rreshqet drejtesise more krimb I ndyre.po nuk do I gezosh pronat qe ke vene me paret e vjedhura te siguroj...
Pa Emër
gjika ja paska ven tahirit dinamitin, sepse ministri do te kandidoje per Vloren pasi eshte kafshate e madhe kohet e fundit
ligji
Ky palo burre po s'tregoi te verteten,kush e koruptoi ne qeli te rije gjithe jeten.
jevgu grek
Don Korleone i Vlores! Ne ferr e ke vendin, bashke me vicidolin dhe zagaret e tij!
LABI
o shpetim je semure apo je ne vakance se nga fytyra dukesh mir me shendet?
sot
pjese e politikes shqipetare je zoterote.Me radhe e kane keto pune,derisa ujqerit te mbarojne se shqyeri njeri tjetrin.
berisha
Radio skopia, Radio grafia, Eko grafia, Sonda e stomakut, Korono grafia jane te tera VIZITA mjeksore per te qartesuar dyshimet e mjekut. Kaluan 4 dite tek SPITALI AMERIKAN qe kushton 150 Euro ne nje dite shtrimi. Kjo ishte per informacion............Persa i perket intervistes ndryshon krye keput me intervisten e rastit te pare...ku tha: Une jam i paster , drejtesia te beje punen e saj dhe do pres perfundimin e gjygjit. Keshtu duhet te pergjigjet çdo funsionar apo qytetar kur fillon nje çeshtej ndaj tij. Por kesaj rradhe ndryshon puna ....çdo veprim te prokurorise dhe gjykates e quan SHKELJE , PRAPASKENE , PUC , SHKELJE ......etje. Mandej edhe futjen me MANDAT prokurorie e quan shkelje. Avokati i GJIKES e haroi kohen kur bente profesionin tjeter ? Ligji eshte njesoj per te gjithe.
berisha
Radio skopia, Radio grafia, Eko grafia, Sonda e stomakut, Korono grafia jane te tera VIZITA mjeksore per te qartesuar dyshimet e mjekut. Kaluan 4 dite tek SPITALI AMERIKAN qe kushton 150 Euro ne nje dite shtrimi. Kjo ishte per informacion............Persa i perket intervistes ndryshon krye keput me intervisten e rastit te pare...ku tha: Une jam i paster , drejtesia te beje punen e saj dhe do pres perfundimin e gjygjit. Keshtu duhet te pergjigjet çdo funsionar apo qytetar kur fillon nje çeshtej ndaj tij. Por kesaj rradhe ndryshon puna ....çdo veprim te prokurorise dhe gjykates e quan SHKELJE , PRAPASKENE , PUC , SHKELJE ......etje. Mandej edhe futjen me MANDAT prokurorie e quan shkelje. Avokati i GJIKES e haroi kohen kur bente profesionin tjeter ? Ligji eshte njesoj per te gjithe.
petro
ai qe nuk ka turp dhe i mungon karakteri ben skenare te tilla te vlefshme vetem per filma.ky person vetem per lulishten e tre rracave qe e ka kthyer ne nevojtore ne vlore karshi kinoteatrit dhe per lejen qe i ka dhene bashes per te ndertuar ne det qe u paguan nga shteti mbas prishjes
Pa Emër
po se po mer ne xhiro ^ky nuk eshte isemur per intevista futeni tek vendi ku duhet emerjani ate celes se se ka pronen e tij bashkin evlores zghohuni ovlonjat
Pa Emër
Zyra nuk eshte e jotja ,eshte prone publike dhe eshte zyre e popullit,ti je i punesuar dhe te eshte ofruar per te punuar per kohen qe do te jeshe ne krye te bashkise.
besniku i partise
Nuk po shikoj te tundesh dockatsi ne zgjedhje se ato duart tende u ndyne me vjedhjen e djerses se popullit prandaj ato duar jane vetem per hekura se ashtu mund te rine rehat
besniku i partise
Nuk po shikoj te tundesh dockatsi ne zgjedhje se ato duart tende u ndyne me vjedhjen e djerses se popullit prandaj ato duar jane vetem per hekura se ashtu mund te rine rehat
Pa Emër
o zoti prokur shi koji mire fallsifkimet se nuk ka vetem ato ai dhe dorina po jan dhe te tjer ndertus qe kan bashkpunuar me ta hapuani letrat te gjith (ndertuesve me te degjuar )se populli po le jeten gjyqeve se prokur te tjer ja u kan mbu luar fallsifkimet .........
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn umb_Latn als_Latn als_Latn als_Latn als_Latn als_Latn tuk_Latn als_Latn ltg_Latn als_Latn fur_Latn als_Latn bos_Latn als_Latn bos_Latn als_Latn sna_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn